የመከላከያ ሰራዊትና አማራ ልዩ ኃይል በተቆጣጠሯቸው የራያ አላማጣ አካባቢዎች የነዋሪዎች አስተያየት
የመከላከያ ሰራዊትና አማራ ልዩ ኃይል በተቆጣጠሯቸው የራያ አላማጣ አካባቢዎች አንጻራዊ ሰላም መስፈኑን አካባቢውን የማየት እድል ያጋጠማቸው ግለሰቦች ገለጹ፡፡መከላከያ ሰራዊት ሰብአዊ ጉዳት እንዳይደርስ ላደረገው ጥንቃቄ ምስጋናቸውን ገልጸዋል አስተያየት ሰጭዎች፡፡የፌዴራሉ መከላከያ ሰራዊት ከአማራ ልዩ ኃይል ጋር በመሆን በወሰደው ወታደራዊ ጥቃት ከተቆጣጠሯቸው ቦታዎች ዋጃ፣ ጥሙጋ፣ አለማጣና በአላማጣ ዙሪያ ያሉ አካባቢዎች እንደሚገኙበት የሃገር ውስጥ መገናኛ ብዙኃን በዘገባቸው አስታውቀዋል፡፡
